《春初过王仲礼教授小园》
宋代·曾几

幽居倦孤寂，俗驾难追攀。
相携筇九节，径造茅三间。
三卿贫无事，况得独冷官。
衡门静如水，委巷深于山。
自言学为圃，虽小殊可观。
始至度略彴，徐行转阑干。
当阶艺红药，坐待青春还。
春还未数日，草树犹清寒。
殷勤小梅花，一笑冰雪颜。
煮茗当酒醴，言诗替吹弹。
君知静中胜，得此良独难。
相戒勿浪出，黄尘点人冠。

作者简介：曾几（1085--1166）中国南宋诗人。字吉甫，自号茶山居士。其先赣州（今江西赣县）人，徙居河南府（今河南洛阳）。历任江西、浙西提刑、秘书少监、礼部侍郎。曾几学识渊博，勤于政事。他的学生陆游替他作《墓志铭》，称他“治经学道之余，发于文章，雅正纯粹，而诗尤工。”后人将其列入江西诗派。其诗多属抒情遣兴、唱酬题赠之作，闲雅清淡。五、七言律诗讲究对仗自然，气韵疏畅。古体如《赠空上人》，近体诗如《南山除夜》等，均见功力。所著《易释象》及文集已佚。《四库全书》有《茶山集》8卷，辑自《永乐大典》。